CELEX: 62008CN0212
Language: mt
Date: 2008-05-21 00:00:00
Title: Kawża C-212/08: Talba għal deċiżjoni preliminari magħmula mill-Conseil d'État (Franza) fil- 21 ta' Mejju 2008 — Société Zeturf Ltd vs Premier ministre, Ministre de l'Agriculture et de la Pêche, Ministre de l'Intérieur, de l'Outre-mer et des Collectivités territoriales, Ministre de l'Économie, de l'Industrie et de l'Emploi — Intervenjenti: G.I.E. Pari Mutuel Urbain (PMU)

2.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 197/12
            
         Talba għal deċiżjoni preliminari magħmula mill-Conseil d'État (Franza) fil-21 ta' Mejju 2008 — Société Zeturf Ltd vs Premier ministre, Ministre de l'Agriculture et de la Pêche, Ministre de l'Intérieur, de l'Outre-mer et des Collectivités territoriales, Ministre de l'Économie, de l'Industrie et de l'Emploi — Intervenjenti: G.I.E. Pari Mutuel Urbain (PMU)
   (Kawża C-212/08)
   (2008/C 197/20)
   Lingwa tal-kawża: Il-Franċiż
   Qorti tar-rinviju
   Conseil d'État
   Partijiet fil-kawża prinċipali
   
      Rikorrenti: Société Zeturf Ltd
   
      Konvenuti: Premier ministre, Ministre de l'Agriculture et de la Pêche, Ministre de l'Intérieur, de l'Outre-mer et des Collectivités territoriales, Ministre de l'Économie, de l'Industrie et de l'Emploi
   Domandi preliminari
   
               1)
            
            
               L-Artikoli 49 u 50 tat-Trattat li jistabbilixxi l-Komunità Ewropea għandhom jiġu interpretati fis-sens li jipprekludu leġiżlazzjoni nazzjonali li tistabbilixxi sistema ta' esklużività fuq il-ġbir ta' imħatri fuq tiġrijiet taż-żwiemel barra mill-korsi taż-żwiemel favur operatur wieħed li ma joperax bi skop ta' lukru u li, għalkemm din is-sistema tidher li hija adegwata sabiex tiggarantixxi l-għan tal-ġlieda kontra l-kriminalità u konsegwentement il-protezzjoni ta' l-ordni pubbliku b'mod iktar effettiv milli jkunu jistgħu jassigurawhom miżuri inqas restrittivi, hija akkumpanjata, bil-għan li jiġi nnewtralizzat ir-riskju li jinbtu netwerks ta' logħob ta' mħatri mhux awtorizzati u sabiex twassal lill-lagħaba lejn offerta legali, minn politika kummerċjali dinamika min-naħa ta' l-operatur, u li, konsegwentement, ma tilħaqx kompletament l-għan li jitnaqqsu l-opportunitajiet ta' logħob ta' mħatri?
            
         
               2)
            
            
               Sabiex jiġi ddeterminat jekk leġiżlazzjoni nazzjonali bħal dik fis-seħħ fi Franza, li tistabbilixxi sistema esklużività ta' ġbir ta' mħatri reċiproċi barra mill-korsi taż-żwiemel favur operatur wieħed li ma joperax bi skop ta' lukru, tmurx kontra l-Artikoli 49 u 50 tat-Trattat li jistabbilixxi l-Komunità Ewropea, it-tfixkil għal-liberta' li jiġu pprovduti servizzi għandu jiġi eżaminat biss mill-perspettiva tar-restrizzjonijiet imposti fuq l-offerti online ta' mħatri fuq it-tiġrijiet taż-żwiemel, jew għandu jittieħed in kunsiderazzjoni s-settur kollu ta' l-imħatri fuq it-tiġrijiet taż-żwiemel indipendentement mill-forma li fiha dawn jiġu offruti u l-mod ta' kif dawn ikunu aċċessibbli għall-lagħaba?